Diari Oficial de la Generalitat Valenciana


Sumari del DOGV 8874, del 05-08-2020 (2020/6321)

RESOLUCIÓ de 30 de juliol de 2020, de la secretària general de l'Agència Valenciana de la Innovació, per la qual s'incrementa l'import màxim que ha de finançar les ajudes de la línia S7061000, «Valorització, transferència i explotació per les empreses de resultats d'I+D» amb l'import sobrant de la línia S0729000, ambdues línies pertanyents al capítol VII, convocades mitjançant una Resolució de 18 de desembre de 2019 del vicepresident executiu de l'Agència Valenciana de la Innovació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8874

Data del DOGV
:   05-08-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6321


Data del document
:   30-07-2020

Organisme emissor
:   Agència Valenciana de la Innovació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 de juliol de 2020, de la secretària general de l'Agència Valenciana de la Innovació, per la qual s'incrementa l'import màxim que ha de finançar les ajudes de la línia S7061000, «Valorització, transferència i explotació per les empreses de resultats d'I+D» amb l'import sobrant de la línia S0729000, ambdues línies pertanyents al capítol VII, convocades mitjançant una Resolució de 18 de desembre de 2019 del vicepresident executiu de l'Agència Valenciana de la Innovació. [2020/6321]  
Per Decret 9/2018, de 30 de maig, del president de la Generalitat, es van establir les bases reguladores per a la concessió d'ajudes en matèria d'enfortiment i desenrotllament del Sistema Valencià d'Innovació per a la millora del model productiu (DOGV 8312, 07.06.2018)  
  
Mitjançant la Resolució de 18 de desembre de 2019, del vicepresident executiu de l'Agència Valenciana de la Innovació, es va aprovar la convocatòria d'ajudes en matèria d'enfortiment i desenrotllament del Sistema Valencià d'Innovació per a la millora del model productiu per als exercicis 2020-2021 (DOGV 8705, 26.12.2019).  
Per Resolució de 24 de gener de 2020, del vicepresident executiu de l'Agència Valenciana de la Innovació (AVI), es va donar publicitat a l'import global màxim destinat a les ajudes previstes en la Resolució de 18 de desembre de 2019 (DOGV 8730, 31.01.2020).  
Posteriorment, en el marc del que disposa l'Acord de 3 de juliol de 2020, del Consell, pel qual es va autoritzar incrementar el límit per a comprometre gasto plurianual amb càrrec al pressupost global de l'AVI (DOGV 8851, 07.07.2020), es va dictar la Resolució de 8 de juliol de 2020, del vicepresident executiu de l'AVI per la qual es dona publicitat al nou import global màxim destinat a les ajudes previstes en l'esmentada Resolució de 18 de desembre de 2019 (DOGV 8856, 14.07.2020).  
  
Un dels Programes d'ajudes inclosos en aquesta convocatòria d'ajudes, és el de Valorització i transferència de resultats d'investigació a les empreses, que consta de dos línies d'actuació, la Línia 1: Valorització, transferència i explotació per les empreses de resultats d'I+D, corresponent a la Línia pressupostària S7061000, del capítol VII, i la Línia 2: Potenciació d'unitats científiques de desenrotllament de tecnologies i difusió del coneixement cap a l'empresa, corresponent a la línia pressupostària S0729000, del capítol VII.   
En la Resolució de 29 de juliol de 2020, del vicepresident executiu de l'Agència Valenciana de la Innovació per la qual es resol el procediment de concessió de les ajudes d'aquest Programa de valorització i transferència de resultats d'investigació a les empreses, convocades per la resolució de 18 de desembre de 2019 anteriorment assenyalada, es va establir en el resolc tercer la relació d'entitats, totes elles de la Línia 1, que complint amb les condicions de les bases reguladores per a adquirir la condició de beneficiària no van poder ser estimades per sobrepassar la quantia màxima del crèdit fixat en la convocatòria (annex III (línia 1) «llistat d'entitats per ordre de puntuació que no han pogut ser estimades»).  
Així mateix, en el resolc segon se cita la referència a l'annex II-b, que estableix les entitats de la Línia 2, les sol·licituds de les quals han sigut denegades «llistat denegats», pels motius que s'indiquen en el dit annex, corresponents a la línia pressupostària S0729000, que determina un saldo disponible en la dita línia de 815.437,94 euros.  
D'altra banda, l'article 58.4 del Reglament que desenrotlla la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, estableix que «quan la quantia total màxima de les subvencions convocades es distribuïsca entre distints crèdits pressupostaris i s'atorgue expressament a la dita distribució caràcter estimatiu, l'alteració de la dita distribució no precisarà de nova convocatòria, però sí de les modificacions que procedisquen en l'expedient de gasto abans de la resolució de la concessió».  
I a aquest respecte, afig l'apartat 11 del resolc segon de la convocatòria d'aquests ajudes realitzada per la Resolució de 18 de desembre de 2019 que «En tot cas, la declaració del crèdit final disponible i la seua distribució definitiva, es publicarà en la Base Nacional de Dades de Subvencions (BNDS) i en el Diari Oficial de la Generalitat Valenciana amb caràcter previ a la resolució de la concessió, sense que tal publicitat implique l'obertura de termini per a presentar noves sol·licituds, ni l'inici de nou còmput de termini per a resoldre».  
A aquest efecte, de conformitat amb el que disposa l'article 15, apartat g de la Llei 1/2017, d'1 de febrer, per la qual es crea l'Agència Valenciana de la Innovació (DOGV 7975, 8 de febrer), resolc:  
  
Primer  
Disminuir la dotació pressupostària assignada en el resolc primer de la Resolució de 8 de juliol de 2020, del vicepresident executiu de l'AVI per la qual es dona publicitat al nou import global màxim destinat a les ajudes previstes en la Resolució de 18 de desembre de 2019, del vicepresident executiu de l'Agència Valenciana de la Innovació per la qual es convoquen ajudes en matèria d'enfortiment i desenrotllament del Sistema Valencià d'Innovació per a la millora del model productiu per als exercicis 2020-2021 en la línia pressupostària S0729000 «Potenciació d'unitats científiques de desenrotllament de tecnologies i difusió del coneixement cap a l'empresa» per un import de 815.437,94 euros, dels quals corresponen 100.000 euros al pressupost de 2020, 235.437,94 euros al pressupost previst per a 2021 i 480.000,00 euros al pressupost previst per a 2022.  
  
Segon  
Incrementar la dotació pressupostària assignada en el resolc primer de la Resolució de 8 de juliol de 2020, del vicepresident executiu de l'AVI per la qual es dona publicitat al nou import global màxim destinat a les ajudes previstes en la Resolució de 18 de desembre de 2019, del vicepresident executiu de l'Agència Valenciana de la Innovació per la qual es convoquen ajudes en matèria d'enfortiment i desenrotllament del Sistema Valencià d'Innovació per a la millora del model productiu per als exercicis 2020-2021, en la línia pressupostària S7061000 «Valorització, transferència i explotació per les empreses de resultats d'I+D» per un import de 815.437,94 euros, dels quals corresponen 100.000 euros al pressupost de 2020, 235.437,94 euros al pressupost previst per a 2021 i 480.000,00 euros al pressupost previst per a 2022.  
  
Contra el present acte, que esgota la via administrativa, podrà interposar-se recurs potestatiu de reposició davant d'aquest mateix òrgan en el termini d'un mes a partir de l'endemà a la publicació de la present resolució, d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu davant del jutjat del contenciós- administratiu competent, de conformitat amb el que estableix l'article 8, apartat 3, així com en l'article 46, apartat 1, ambdós de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre recurs que s'estime pertinent.  
  
La present resolució entrarà en vigor el dia que es publique en el Diari Oficial de la Generalitat Valenciana.  
  
València, 30 de juliol de 2020.- La secretària general de l'Agència Valenciana de la Innovació: Olivia Cristina Estrella López